ཞང་ཞུང་ཆོས་དབང་གྲགས་པས་མཛད་པའིརཱ་མ་ཎའི་རྟོགས་བརྗོདདང་།ལྷ་སྨོན་ཡེ་ཤེས་ཚུལ་ཁྲིམས་ཀྱིས་མཛད་པའིསྐྱ་སེང་བུ་ལྔའི་རྟོགས་བརྗོདགཉིས་ནི་བོད་ཀྱིརཱ་མཱ་ཡ་ཎདངམ་ཧཱ་བྷཱ་ར་ཏཡིན་པར་བཤད་དུ་རུང་ཞིང་།བོད་ཀྱི་རྩོམ་རིག་གི་བྱུང་བ་ལས་དེ་གཉིས་ནི་ཉི་མ་དང་ཟླ་བ་ལྟ་བུའི་དོན་གྱི་བྱུང་བ་བརྫོད་པའི་སྙན་ངག་གི་བརྩམས་ཆོས་སུ་བསྔགས་པར་འོས།དེ་ནི་བརྩམས་ཆོས་དེ་གཉིས་གནའ་བོའི་རྒྱ་གར་གྱི་ཉི་མའི་རིགས་དང་ཟླ་བའི་རིགས་ཀྱི་ལོ་རྒྱུས་ལ་སྦྱར་བ་ཙམ་གྱིས་མིན་ཏེ།དེ་གཉིས་ཀྱི་འབྱུང་ཁུངས་སུ་གྱུར་པའི་རྒྱ་གར་གྱི་སྒྲུང་རབས་ཆེན་མོ་གཉིས་ཀྱང་ཉི་ཟླ་ལྟ་བུའི་བརྩམས་ཆོས་ཡིན་ལ།བོད་ཀྱི་སྙན་ངག་གི་བརྩམས་ཆོས་དེ་གཉིས་ཀྱི་གྲགས་པ་དང་འཕྲིན་ལས་ཀྱང་ཁ་བ་རི་བའི་ཁོངས་ལ་ཉི་ཟླ་ལྟར་ཁྱབ་པའི་ཕྱིར་རོ།།